Diari Oficial de la Generalitat Valenciana


Sumari del DOGV 6658, del 24-11-2011 (2011/11925)

RESOLUCIÓ de 21 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic pel qual s'establix la col·laboració entre el Ministeri de Ciència i Innovació i la Generalitat per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2010 (exercici 2011).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11557


Data del document
:   21-11-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 de novembre de 2011, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni específic pel qual s'establix la col·laboració entre el Ministeri de Ciència i Innovació i la Generalitat per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2010 (exercici 2011). [2011/11620]  
  
El Ministeri de Ciència i Innovació i la Generalitat han subscrit, després de la tramitació prèvia reglamentària, el 17 d'octubre de 2011, el conveni específic pel qual s'establix la col·laboració per al desenrotllament del protocol general relatiu al Programa d'Incentivació de la Incorpotació i Intensificació de l'Activitat Investigadora (Programa I3) per a l'any 2010 (exercici 2011).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1055/2011, i que figura com a annex d'esta resolució.  
  
València, 21 de novembre de 2011.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni específic pel qual s'establix la col·laboració entre el Ministeri de Ciència i Innovació i la Conselleria d'Educació, Formació i Ocupació de la Comunitat Valenciana per al desenrotllament del protocol general relatiu al programa d'incentivació de la incorporació i intensificació de l'activitat investigadora (Programa I3) per a l'any 2010 (exercici 2011)  
  
Madrid, 17 d'octubre de 2011   
  
Intervenen  
D'una banda, Cristina Garmendia Mendizábal, ministra de Ciència i Innovació, nomenada per al dit càrrec per Reial Decret 436/2008, de 12 d'abril, que actua en l'exercici de les competències que té atribuïdes per l'article 12.2 g) de la Llei 6/1997, de 14 d'abril, d'Organització i Funcionament de l'administració General de l'Estat, i per la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
D'una altra, José Ciscar Bolufer, conseller d'Educació, Formació i Ocupació, nomenat per al dit càrrec per Decret 11/2011, de 28 de juliol, del president de la Generalitat, pel qual es nomenen consellers, secretària i portaveu del Consell (DOCV núm. 6576 de 29.07.2011), i en virtut del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat i del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, autoritzat per a este acte en virtut de l'Acord del Consell de data 26 d'agost de 2011  
Les parts es reconeixen recíprocament la capacitat per a la firma d'este conveni i, per este motiu,  
  
Exposen  
Que l'Orde CIN/1579/2008, de 26 de maig, considera vigent l'Orde d'ECI/1520/2005, reguladora del Programa d'Incentivació de la Incorporació i Intensificació de l'Activitat Investigadora (Programa I3), per la qual cosa hauran d'adaptar-se els seus fins a les prioritats i objectius del nou Pla Nacional 2008-2011.  
Que l'Orde ECI/1520/2005 determina en el seu apartat octau que el programa es desenrotllarà per mitjà de la formalització de protocols generals de col·laboració plurianuals, que es concretaran per mitjà de convenis específics anuals.  
Que la ministra de Ciència i Innovació i el conseller d'Educació de la Generalitat Valenciana, amb data 10 de desembre de 2008, van firmar el Protocol General de Col·laboració en el Programa I3, en l'execució del Pla Nacional d'I+D+I 2008-2011.  
Que correspon a l'Estat el Foment i coordinació general d'investigació científica i tècnica, d'acord amb l'article 149.1.15é de la Constitució Espanyola, que s'instrumenta per mitjà del Pla Nacional I+D+I 2008-2011, aprovat per Acord del Consell de Ministres en la reunió de 17 de setembre de 2007.  
Que correspon a la Comunitat Valenciana promoure la investigació en virtut de les competències que en la dita matèria li conferix l'article 49.7, continguda en la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana.  
Que per a desenrotllar el Protocol General de Col·laboració es formalitzarà el present Conveni específic per a les actuacions de l'any 2010.  
I, per consegüent, les parts més avall firmants acorden subscriure el present conveni de col·laboració, que es regirà per les següents:  
  
Clàusules  
  
Primera. Objecte del conveni específic  
L'objecte del present conveni específic és el desenrotllament del Protocol General de Col·laboració relatiu al Programa d'Incentivació d'Incorporació i Intensificació de l'Activitat Investigadora (Programa I3), a la Comunitat Valenciana, per a les actuacions de l'any 2010.  
  
Segona. Àmbits d'investigació preferents  
Els àmbits d'investigació que es consideraran preferents per a l'any 2010 són els corresponents a les àrees científiques i tecnològiques definides en el Protocol General de Col·laboració per als anys 2008-2011, en especial els orientats a la investigació bàsica o fonamental, sota els criteris de qualitat i d'excel·lència.   
  
Tercera. Línia d'incorporació estable: presentació de sol·licituds i requisits  
1. Els llocs de treball permanents de funcionaris i/o contractats laborals que podran ser inclosos en el Programa per a l'any 2010 hauran d'haver sigut ocupats durant el dit any, d'acord amb el que establix l'Orde de Bases ECI/1520/2005, de 26 de maig, desplegada en la Resolució de 20 de juliol de 2005, de la Secretaria d'Estat d'Universitats i Investigació, per la qual s'establixen els criteris d'avaluació en el Programa I3, així com en les normes estatutàries i del règim jurídic propi aplicables a les universitats i a la resta de centres d'I+D.   
  
A l'efecte d'este conveni i en compliment dels requisits d'elegibilitat a què es referix l'apartat quint.1 de l'Orde de Bases, s'entendrà per lloc de treball ocupat l'any 2010 aquell lloc que es cobrisca bé per mitjà de contracte laboral, que necessàriament serà el primer del tipus a temps indefinit, o nomenament i incorporació, en el cas del personal funcionari.  
Tant les dates de contracte o nomenament com les d'incorporació efectiva hauran d'estar entre l'1 de gener i el 31 de desembre de 2010.   
  
2. Per a gestionar les noves sol·licituds vinculades als llocs de treball concedits pel MICINN, per a ser ocupats per investigadors del Programa Ramón y Cajal que complisquen els requisits requerits pel Programa I3, a més de tindre el Certificat I3, la Comunitat Valenciana remetrà a la Subdirecció General de Cooperació amb les comunitats autònomes (Direcció General de Cooperació Internacional i Relacions Institucionals) la documentació exigida pel Programa I3 (Orde HLM 6204/2005, de 26 de maig, i Resolució 20 de juliol de 2005), a fi de verificar que els candidats presentats complixen els requisits d'elegibilitat i el nivell de qualitat científica exigit pel dit programa.  
  
En qualsevol cas els candidats hauran d'haver complit el període mínim d'obtenció del doctorat (sis anys) l'any 2010, així com un període d'estades de 24 mesos en institucions diferents de les institucions on realitzen el seu treball com a contractats estables o funcionaris. A més, els dits candidats hauran d'haver finalitzat el seu quint any del contracte del Programa Ramón y Cajal durant l'any 2010.   
Les sol·licituds es presentaran amb un sistema de firma electrònica avançada. Qualsevol presentació que es realitze d'una sol·licitud a través de la seu electrònica quedarà automàticament registrada en el Registre Electrònic del MICINN, regulat per l'Orde CIN/506/2010, de 26 de febrer.   
El certificat electrònic corresponent haurà de complir dos requisits:  
a) Ha de pertànyer a una persona acreditada prèviament en el Registre Unificat de Sol·licitants del Ministeri de Ciència i Innovació per a representar a la Comunitat Valenciana. La inscripció prèvia de la persona representant en el Registre Unificat de Sol·licitants es podrà realitzar en la seu electrònica del Ministeri de Ciència i Innovació (https://sede.micinn.gob.es/rus/). En el dit registre, dins de l'apartat «registre de representant» podrà identificar-se i definir el seu nom d'usuari i la paraula clau. Este registre demanarà a l'usuari que identifique l'entitat sol·licitant, si no està prèviament identificada.  
b) Ha de correspondre a alguns dels certificats digitals admesos en la plataforma «@firma» del Ministeri de Política Territorial i Administració Pública, que poden consultar-se en la seu electrònica del Ministeri de Ciència i Innovació, dins de l'apartat «certificats digitals».  
  
3. El Ministeri de Ciència i Innovació transferirà a la Comunitat Valenciana la quantia màxima de 650.000 euros, a l'efecte d'incentivar la captació i incorporació estable de professors investigadors espanyols i estrangers amb una trajectòria investigadora destacada.   
La dita quantia correspon al cost del finançament de 5 llocs de treball per un període de tres anys, equivalent al dels professors d'universitat (130.000 euros per plaça per a les tres anualitats).   
4. Per a complir millor els objectius del Programa I3, la Conselleria d'Educació, Formació i Ocupació remetrà al MICINN la identificació dels investigadors els contractes dels quals puga finançar el MICINN, així com les còpies dels contractes indefinits o els nomenaments com a personal funcionari, i les corresponents preses de possessió o els certificats d'incorporació l'any 2010.   
La justificació de la permanència en cada un dels llocs finançats es realitzarà a la finalització de cada anualitat durant els anys de vigència del present conveni entre l'1 de gener i el 31 de març. Igualment serà remesa al MICINN anualment la certificació d'haver realitzat el pagament dels havers de cada un dels investigadors finançats.   
  
5. La Comissió de Seguiment i Avaluació, establida en el Protocol General, determinarà, una vegada avaluada la documentació remesa pel Departament o la Conselleria d'Educació, Formació i Ocupació, el nombre de places que definitivament s'han cobert amb la quantia màxima determinada.  
6. A l'efecte de l'avaluació de la trajectòria investigadora en la línia d'incorporació estable del programa i de la concessió o denegació de les corresponents ajudes a les entitats beneficiàries, s'aplicaran els criteris establits pel Ministeri de Ciència i Innovació, d'acord amb l'Orde ECI/1520/2005, de 26 de maig, desplegada per la Resolució de 20 de juliol de 2005, de la Secretaria d'Estat d'Universitats i Investigació del Ministeri d'Educació i Ciència, així com pel Protocol General de Col·laboració de 2008-2011.  
  
  
Quarta. Gestió de les ajudes  
1. La gestió de les ajudes del programa s'efectuarà per part de la Comunitat Valenciana segons el règim jurídic previst en l'Orde ECI/1520/2005, de 26 de maig, i d'acord amb l'article 86 de la Llei 47 /2003, de 26 de novembre, General Pressupostària.  
2. La Comunitat Valenciana s'obliga a fer públic el finançament realitzat pel Ministeri de Ciència i Innovació de les ajudes que es concedisquen en relació amb les actuacions previstes en este Conveni.  
  
  
Quinta. Transferència pressupostària  
El Ministeri de Ciència i Innovació, a càrrec de l'aplicació pressupostària 27.34.564W.147, transferirà a la Comunitat Valenciana la quantitat màxima de 650.000 euros corresponents al Programa I3 - 2010 objecte del present Conveni, a càrrec dels següents exercicis pressupostaris i d'acord amb la distribució següent:  
Any 2011: 325.000 euros que s'abonaran a l'inici de l'exercici pressupostari.  
Any 2012: 325.000 euros, que s'abonaran després de la reunió de la Comissió de Seguiment i després de la recepció de conformitat de les justificacions remeses per la Comunitat Autònoma.  
En el cas que les disponibilitats pressupostàries del Ministeri de Ciència i Innovació en 2011 permeten l'assumpció de compromisos econòmics superiors per al Conveni 2010 del Programa I3, es podran incrementar les transferències indicades en l'import necessari per a incloure el finançament de dos llocs de treball addicionals (130.000 euros per lloc de treball), corresponents a aquells candidats que hagen finalitzat el seu quint any del contracte corresponent al Programa Ramón y Cajal l'any 2009 i ocupat el lloc de treball permanent com a personal funcionari o contractat laboral en 2010. Este increment de les transferències es formalitzarà per mitjà d'una addenda a este conveni, subscrita de mutu acord entre les parts.  
  
Sexta. Justificació i reintegrament de romanents  
1. La Comunitat Valenciana presentarà al Ministeri de Ciència i Innovació, abans del 31 de març de l'exercici pressupostari següent al de la primera transferència rebuda, una certificació en la qual conste que la transferència ha sigut integrada en el seu propi pressupost i destinada al finançament dels objectius del Programa detallats en el present conveni específic, així com totes les justificacions que li siguen requerides, d'acord amb el que establix la normativa vigent i el Protocol General de Col·laboració.  
2. La Comunitat Valenciana s'obliga a reintegrar al Ministeri de Ciència i Innovació l'import del romanent no utilitzat o que no haja sigut destinat a la finalitat d'este Conveni, abans del 31 de març de 2013, llevat que Comissió de Seguiment i Avaluació haja acordat expressament autoritzar el seu ús en el Conveni específic immediatament posterior a la data de reunió de la Comissió.  
3. La Comunitat Valenciana haurà de sotmetre's a les actuacions de comprovació i de control financer del Ministeri de Ciència i Innovació, a les de la Intervenció General de l'administració de l'Estat, i a les previstes en la legislació aplicable del Tribunal de Comptes, als quals facilitarà tota la informació que li siga requerida a este efecte, per a la qual cosa haurà de conservar les justificacions de l'aplicació dels fons concedits durant l'execució d'este conveni, i un termini de quatre anys a comptar de la finalització del conveni.  
4. En el cas que hi haja candidats avaluats positivament pel MICINN que, havent ocupat una plaça estable, renuncien a la plaça en el període dels anys de vigència del Conveni, la Conselleria d'Educació, Formació i Ocupació informarà el MICINN (Subdirecció General de Cooperació amb les Comunitats Autònomes) d'este fet i proposarà nous candidats que complisquen els requisits d'elegibilitat i d'excel·lència científica mencionats i exigits pel Programa I3, candidats investigadors del Programa Ramón y Cajal en possessió del Certificat I3, per a substituir els primers durant el període que quede i pel pressupost restant.   
  
En tot cas, el MICINN haurà de valorar i acceptar, si és el cas, els candidats substituts dels primers, i la Comissió de Seguiment establida en el Protocol 2008-2011 realitzarà el seguiment d'este procés, i haurà de verificar que s'han complit els acords d'este Conveni 2010.  
  
  
Sèptima. Vigència del conveni específic  
1. El present Conveni específic entrarà en vigor en la data de la seua firma i tindrà vigència als efectes dels compromisos econòmics adquirits amb caràcter plurianual per als anys 2011 i 2012, fins que es realitzen les justificacions i, si és el cas, els reintegraments establits en la clàusula anterior.  
2. No obstant el que establix l'apartat anterior, este conveni podrà extingir-se per acord mutu i voluntari de les dos parts, per desistiment d'alguna de les parts o per denúncia del conveni per incompliment d'alguna de les parts, a la qual es comunicarà fefaentment, amb l'audiència prèvia d'esta i amb, almenys, dos mesos d'antelació. En tot cas, hauran de complir-se els compromisos assumits amb les universitats i altres centres d'I+D. En qualsevol d'estos supòsits s'aplicarà el que disposa la clàusula sexta d'este conveni als romanents no utilitzats.  
  
  
Octava. Naturalesa del conveni  
El present conveni té la naturalesa dels previst en l'article 4.1c) de la Llei 30/2007, de 30 d'octubre, de Contractes del Sector Públic, i es realitza a l'empara del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Resolució de controvèrsies  
1. El present Conveni es regix quant a la seua interpretació i desenrotllament per l'ordenament jurídic administratiu, amb expressa submissió de les parts a la jurisdicció contenciosa administrativa, en els termes que s'establixen en l'article 8.3 de la Llei 30/1992, del 26 de novembre, de Règim Jurídic de les Administracions Públiques i del Procediment Administratiu Comú. En tot cas, s'aplicaran els principis de la vigent Llei de Contractes del Sector Públic per a resoldre els dubtes que puguen suscitar-se.  
2. La resolució de les controvèrsies i conflictes que es puguen plantejar sobre la interpretació i l'execució del present Conveni hauran de resoldre's de mutu acord de les parts, en el si de la Comissió de Seguiment i Avaluació del Programa. Si no es pot aconseguir el dit acord, les possibles controvèrsies hauran de ser resoltes tal com es disposa en l'article 44 de la Llei 29/1998, del 13 de juliol, reguladora de la jurisdicció contenciosa administrativa.  
I en prova de conformitat, les parts firmen el present conveni, en dos exemplars i a un sol efecte, al lloc i en la data més amunt indicats.  
  
  
Ministra de Ciència i Innovació  
Cristina Garmendia Mendizábal  
  
Conseller d'Educació, Formació i Ocupació   
José Ciscar Bolufer